Pielikums  
Ministru kabineta  
2016.gada \_\_\_.\_\_\_\_\_\_\_\_\_\_  
rīkojuma Nr.\_\_\_\_\_\_\_\_\_\_   
 projekta anotācijai

1. **Finansējums, kas nepieciešams pedagogu darba samaksas nodrošināšanai atbilstoši MK noteikumu Nr.836 28.punktā noteiktajam, nodrošinot piemaksas pedagogiem 10% apmērā**

Ministru kabineta 2009.gada 28.jūlija noteikumu Nr.836 "Pedagogu darba samaksas noteikumi" (turpmāk – MK noteikumi Nr.836) 28.punkts paredz, ka pedagogiem valsts ģimnāzijās un profesionālās izglītības kompetences centros (izņemot pedagogus, kuri īsteno pirmā līmeņa profesionālās augstākās izglītības programmas) nosaka piemaksu 10 procentu apmērā no mēneša darba algas likmes. Līdz šim Kultūras ministrijas padotības profesionālās vidējās izglītības iestādēs valsts budžetā šāda piemaksa netiek paredzēta.

MK noteikumu Nr.836 28.punktā noteikto 10% piemaksu nodrošināšanai nepieciešamā papildus finansējums aprēķini veikti, pamatojoties uz 2015./2016.mācību gadam apstiprinātajiem tarifikāciju datiem uz 2015.gada 1.septembri. Tiem ir provizorisks raksturs, atkarībā no izglītojamo skaita pieauguma vai strukturālām izmaiņām nākošajos gados, tie var mainīties.

**Ventspils Mūzikas vidusskola -** plānotais profesionālās izglītības kompetences centra finansēšanas sākums 01.03.2016. (pedagogu skaits 98, tarificēto pedagoģisko likmju skaits mēnesī – 108, pedagogiem pašlaik tarificētais atalgojums mēnesī 65 892 *euro*).

10% papildus nepieciešamais finansējums pedagogu atlīdzībai, atbilstoši MK noteikumu Nr.836 28.punktam ir 10% x 65 892 x 1.2359 = 8 144 *euro*/mēnesī. Attiecīgi 2016.gada 10 mēnešiem 8 144 x 10 = 81 440 euro un 2017.gadam un turpmākajiem gadiem 8 144 x 12 = 97 728 *euro*/gadā.

|  |  |  |  |  |
| --- | --- | --- | --- | --- |
| Profesionālās izglītības kompetences centra nosaukums | **2016.gads** | **2017.gads** | **2018.gads** | **2019.gads un turpmākie gadi** |
| Ventspils Mūzikas vidusskola | 81 440 | 97 728 | 97 728 | 97 728 |

Vienlaikus Kultūras ministrija norāda, ka tā kā pašreiz vēl nav valdībā akceptēts jaunais pedagogu darba samaksas modelis, papildus nepieciešamais finansējuma aprēķins ir veikts, pamatojoties uz pašlaik spēkā esošo normatīvo regulējumu par pedagogu darba samaksu. Līdz ar to, ja tiks veiktas izmaiņas normatīvajos aktos par pedagogu darba samaksu, papildus nepieciešamā finansējuma apmērs piemaksu nodrošināšanai pedagogiem var precizēties.

1. **Vienreizēji izdevumi profesionālās izglītības kompetences centra reorganizācijai un izveidošanai**

Vienreizēji izdevumi profesionālās izglītības kompetences centra izveidošanai un materiāli tehniskās bāzes pilnveidošanai. Daļa vienreizējo izdevumu ir saistīti ar izglītības iestādes nosaukuma maiņu un statusa maiņu, un daļa izdevumu ir saistīti ar vienreizēji izdevumiem profesionālās izglītības kompetences centra izveidošanai un materiāli tehniskās bāzes pilnveidošanai.

Profesionālās izglītības kompetences centra statuss uzliek papildus pienākumus izglītības iestādei nodrošināt ilgstošā laika periodā izglītības procesa kvalitāti, īstenot dibinātāja uzdotās funkcijas, kā arī nodrošināt metodiskā centra darbību. Tāpēc Ventspils Mūzikas vidusskolai ir nepieciešami ieguldījumi, lai nodrošinātu šādas ilgtspējīgas attīstības un darbības bāzi. Tādēļ tiek plānoti vienreizēji izdevumi, kas saistīti ar izglītības iestādes nosaukuma maiņu un statusa maiņu 2016.gadā: skolas mājaslapas pielāgošanai PIKC statusam – 900 *euro*, veidlapas, informācijas ievietošana masu medijos - 800 *euro*, informatīvo un mārketinga materiālu izveide un ievietošana plašsaziņas līdzekļos- 2 700 *euro* , skolas nosaukuma maiņa uz plāksnēm- 1 000 *euro*. Kopā: 900 + 800 +2 700+ 1 000 = 5 400 *euro*. Minētie izdevumi 2016.gadā tiks segti skolas esošā budžeta ietvaros.

Vienreizēji indikatīvi izdevumi profesionālās izglītības kompetences centra izveidošanai un materiāli tehniskās bāzes pilnveidošanai 2016.gadā: 135 000 *euro* - minētie izdevumi ietver izdevumus materiāli tehniskās bāzes pilnveidošanai ilgtermiņa sadarbības ar darba devējiem īstenošanai, sekmējot darba tirgum nepieciešamās zināšanas un prasmes, metodiskā centra un mācību vietu iekārtošanu.

2016.gadā indikatīvi plānoti sekojoši izdevumi:

a) metodiskā centra iekārtošanas izdevumi 16 000 *euro*, tai skaitā PIKC metodiskās funkcijas stiprināšanai, 2 jaunu darba vietu aprīkošana.

b) materiāli tehniskais nodrošinājums izglītojamo mācību vietu iekārtošanai – 83 700 *euro*, tai skaitā ierakstu studijas un apskaņošanas iekārtu modernizācijai un kapitālie izdevumi VMV stratēģijā mūzikas tehnoloģiju mācību moduļa attīstībā.

c) materiāli tehniskās bāzes pilnveidošana, sekmējot darba tirgum nepieciešamās zināšanas un prasmes – 35 300 *euro*, tai skaitā mūzikas instrumentu iegādes un cita materiāltehniskā nodrošinājuma modernizēšana mācību prakšu simfoniskajā orķestrī un bigbendā vajadzībām.

2016.gada vienreizējo izdevumu PIKC izveidošanai un materiāli tehniskās bāzes pilnveidošanai pašreizējais indikatīvais finansējuma avots ir valsts budžeta programmas „Kultūrizglītība” līdzekļi.

|  |  |  |  |  |
| --- | --- | --- | --- | --- |
| Profesionālās izglītības kompetences centra nosaukums | **2016.gads** | **2017.gads** | **2018.gads** | **2019.gads un turpmākie gadi** |
| Ventspils Mūzikas vidusskola | 5 400 (esošā budžeta ietvaros) | - | - | - |

1. **Izdevumi, kas nepieciešami profesionālās izglītības kompetences centru pedagogu tālākizglītībai un profesionālajai pilnveidei**

Aprēķinos izmantots pedagogu skaits uz 01.09.2015. un vidējās kursu izmaksas vidēji 12 stundām gadā vienam pedagogam, kas sastāda vidēji 100 *euro*. 2016.gadā un turpmākajos gados 98 x 100 *euro*/gadā = 9 800 *euro.*

|  |  |  |  |  |
| --- | --- | --- | --- | --- |
| Profesionālās izglītības kompetences centra nosaukums | **2016.gads** | **2017.gads** | **2018.gads** | **2019.gads un turpmākie gadi** |
| Ventspils Mūzikas vidusskola (98 pedagogi) | 9 800 (iespēju robežās esošā finansējuma ietvaros) | 9 800 | 9 800 | 9 800 |

Ja 2016.gadā šim mērķim netiks piešķirts papildus finansējums, šie izdevumi tiks nodrošināti pieejamā finansējuma ietvaros, izvērtējot šī gada pieejamo finansējumu, un iestādes prioritātes. Savukārt, attiecībā uz 2017.gadu un turpmākajiem gadiem, jautājums par papildu finansējumu pedagogu tālākizglītībai un profesionālajai pilnveidei ir izskatāms Ministru kabinetā, sagatavojot likumprojektu “Par vidēja termiņa budžeta ietvaru 2017., 2018. un 2019.gadam” un likumprojektu “Par valsts budžetu 2017.gadam”.

**4. Jaunu izglītības programmu izveidošanas izdevumi**

Tā kā Ventspils Mūzikas vidusskolai, kā profesionālās izglītības kompetences centram ir jānodrošina regulāra sadarbība ar nozari, darba devējiem, ir nepieciešams arī atbilstoši nozares pieprasījumam regulāri veidot un atjaunot izglītības programmas, ieviešot jaunas un mūsdienīgas tehnoloģijas mācību programmā un jaunu izglītības programmu īstenošanu. Jaunu izglītības programmu īstenošana **mūzikas un skatuves gaismu tehnoloģiju jomā**, pirms to ieviešanas, prasa arī vienreizējus izdevumus izglītības programmas izveidei un ieviešanai. Vidēji vienas jaunas izglītības programmas **mūzikas un skatuves gaismu tehnoloģiju jomā** izstrādei un ieviešanai nepieciešamais finansējums ir 50 000 *euro*, vienai izglītības programmai. Minētie izdevumi ietver materiāli tehniskā nodrošinājuma iegādi atbilstoši jaunās izglītības programmas specifikai un mācību programmas plānā paredzētajam ( gaismas vadības pultis, datortehnika, atbilstoša programmatūra, tīkla nodrošinājums, tīkla sinhronizācijas nodrošinājums, gaismas tehnikas), mācību telpu pielāgošanu programmas specifikai un citus izdevumus programmas īstenošanas uzsākšanai.

2016.gada vienreizējo izdevumu PIKC izveidošanai un materiāli tehniskās bāzes pilnveidošanai pašreizējais indikatīvais finansējuma avots ir valsts budžeta programmas „Kultūrizglītība” līdzekļi.

|  |  |  |  |  |
| --- | --- | --- | --- | --- |
| Profesionālās izglītības kompetences centra nosaukums | **2016.gads** | **2017.gads** | **2018.gads** | **2019.gads** |
| Ventspils Mūzikas vidusskola | 50 000 |  |  |  |

1. **Papildus izglītojamo izglītošanai nepieciešamais finansējums**

Saistībā ar jaunu izglītības programmu izveidošanu un izglītības iestāžu kapacitātes paaugstināšanu, lai nodrošinātu racionālāku un efektīvāku izglītojamo izglītošanu, katrā no profesionālās izglītības kompetences centriem tiek plānots arī izglītojamo skaita pieaugums.

Atbilstoši aprēķiniem par mūzikas un mākslas profesionālās vidējās izglītības programmu izglītojamiem un Ministru kabineta 2007.gada 2.oktobra noteikumos Nr. 655 „Noteikumi par profesionālās izglītības programmu īstenošanas izmaksu minimumu uz vienu izglītojamo” noteiktajam izmaksu minimumam, ministrija ir aprēķinājusi, ka izmaksu minimums izglītojamo izglītošanai mūzikas izglītības programmā – 9840 *euro* uz vienu izglītojamo. Pamatojoties uz šiem aprēķiniem veikts arī nepieciešamā finansējuma aprēķins papildus izglītojamiem salīdzinājumā ar izglītojamo skaitu uz 2016.gada 1.janvāri.

**Ventspils Mūzikas vidusskolai atbilstoši audzēkņu skaita prognozei saskaņā ar Ventspils Mūzikas vidusskolas stratēģiju:**

2017.gadā 6 izglītojamie ( mācās četrus mēnešus) – nepieciešamais finansējums 6 x 9 840 *euro*/gadā / 12 mēnešiem x 4 mēneši= 19 680 *euro*.

2018.gadā 12 izglītojamie (6- mācās četrus mēnešus un 6 – mācās divpadsmit mēnešus) – nepieciešamais finansējums (6 x 9 840 *euro*/gadā / 12 mēnešiem x 4 mēneši)+ (6 x 9 840 *euro*/gadā) = 78 720 *euro*,

2019.gadā 24 izglītojamie (12 - mācās četrus mēnešus un 12 – mācās divpadsmit mēnešus) – nepieciešamais finansējums (6 x 9 840 *euro*/gadā / 12 mēnešiem x 4 mēneši)+ (12 x 9 840 *euro*/gadā) = 137 760 *euro*,

2020.gadā 24 izglītojamie (6 - mācās četrus mēnešus un 18 – mācās divpadsmit mēnešus)– nepieciešamais finansējums (6 x 9 840 *euro*/gadā / 12 mēnešiem x 4 mēneši)+ (18 x 9 840 *euro*/gadā) = 196 800 *euro*,

Atbilstoši KM provizoriskajiem aprēķiniem plānotais **finansējuma** pieaugums ir:

|  |  |  |  |  |
| --- | --- | --- | --- | --- |
| Profesionālās izglītības kompetences centra nosaukums | **2016.gads** | **2017.gads** | **2018.gads** | **2019.gads** |
| Ventspils Mūzikas vidusskola | - | 19 680 | 78 720 | 137 760 |

Jautājums par papildus izglītojamo finansēšanu jaunajās izglītības programmās ir izskatāms Ministru kabinetā, sagatavojot likumprojektu “Par vidēja termiņa budžeta ietvaru 2017., 2018. un 2019.gadam” un likumprojektu “Par valsts budžetu 2017.gadam”.

Kopējais papildus nepieciešamais finansējums Ventspils Mūzikas vidusskolai profesionālās izglītības kompetences centra veidošanai.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Papildus izdevumu pozīcija: | **2016.gads** | | **2017.gads** | | **2018.gads** | | **2019.gads** | |
| Kopā 10% piemaksu nodrošināšanai KM padotībā esošajos profesionālās izglītības kompetences centros un pašvaldību dibinātās profesionālās vidusskolas\* | 81 440 (esošā budžeta ietvaros) | | 97 728 | | 97 728 | | 97 728 | |
| Kopā vienreizējiem izdevumiem: | 5 400 (esošā budžeta ietvaros) 135 000 (indikatīvi - valsts budžeta programmas „Kultūrizglītība” finanšu līdzekļi) | | - | | - | | - | |
| Kopā KM profesionālās vidējās izglītības iestāžu pedagogu tālākizglītībai un profesionālajai pilnveidei: | 9 800  (iespēju robežās esošā finansējuma ietvaros) | | 9 800 | | 9 800 | | 9 800 | |
| Kopā jaunu izglītības programmu izveidei KM izglītības iestādēs: | 50 000  (indikatīvi - valsts budžeta programmas „Kultūrizglītība” finanšu līdzekļi) | | - | | - | | - | |
| Kopā izglītojamo skaita pieaugumam | | - | | 19 680 | | 78 720 | | 137 760 |
| **Kopā nepieciešams finansējums:** | **281 640** | | **127 208** | | **186 248** | | **245 288** | |
| t.sk., Indikatīvais finansējuma avots - valsts budžeta programmas „Kultūrizglītība” finanšu līdzekļi) | 185 000 | |  | |  | |  | |
| t.sk., KM budžeta ietvaros | 96 640 | | 81 440 | | 81 440 | | 81 440 | |
| t.sk., nepieciešams papildus finansējums: | **-** | | **45 768** | | **104 808** | | **163 848** | |

\* no 2016.gada 1.septembra iespējama papildus nepieciešamā finansējuma precizēšana, ņemot vērā plānotās izmaiņas normatīvajos aktos par pedagogu darba samaksu.

Kultūras ministre D.Melbārde

Vīza: Valsts sekretārs S.Voldiņš

18.01.2016. 17:32

1433

B.Beinaroviča, 67356284

[Baiba.Beinarovica@lnkc.gov.lv](mailto:Baiba.Beinarovica@lnkc.gov.lv)

R.Putniņa, 67330288

[Roventa.Putnina@km.gov.lv](mailto:Roventa.Putnina@km.gov.lv)